**Dimek in Davor z Aleksandro: Saj si moja**

*Saj si moja* je čutna jutranja balada, ki je imela ambicijo, da bi postala sveža pomladna uspešnica. Pa so jo njeni akterji tako zlagoma spravljali skupaj, da lahko zdaj postane kvečjemu poletna. Z malo zamude pa kar jesenska.

Kar pa niti ni tako zelo pomembno, saj gre za brezčasno pesem, ki bo še dolgo odzvanjala z radijskih programov. Glasbenemu dvojcu Dimek in Davor Klarić se je s svojim vokalom pridružila Aleksandra Ilijevski, na krilovki (trobenti) pa še en član zasedbe Pliš – Tomaž Gajšt.

Avtor besedila in glasbe: Jernej Dirnbek

Avtor aranžmaja: Davor Klarić

Pri snemanju so sodelovali:

Aleksandra Ilijevski – vokal

Jernej Dirnbek – vokal

Davor Klarić – klavir

Robi Pikl – kitara

Tomaž Gajšt – krilovka (trobenta)

Sergej Randželović – tolkala in tresala

Posneto v studiu Regionalnega centra RTV SLO v Mariboru in v studiu Garbage v Ljubljani

Producent in tonski mojster: Drago Popovič

Snemanje: Gaber Radojevič, Darko Kukovič